o
Ross Rohde, tervetuloa ohjelmaan.
Työskentelet seurakunnanistuttajana kotiseurakunta-liikkeessä.
Mitä oikein teet?
Yleensä kohtaan vain jonkun.
Lähes aina Jeesus on edeltäkäsin järjestänyt kohtaamiset.
Johdatan heidät Kristuksen luo.
Sitten he esittelevät minut ystävilleen.
Aloitan noin 7-10 hengen seurakunnan heidän parissaan.
Opetan heitä seuraamaan Jeesusta itsenäisesti.
Mielenkiintoista. Kasvoit maalla, luterilaisen kirkon parissa, -
kuten valtaosa suomalaisista.
Millaisessa hengellisessä ilmapiirissä kasvoit?
Isoisäni oli yksi seurakunnan perustajista.
Hän oli harras kristitty.
Muu perhe vain harrasti luterilaista kulttuuria, -
olematta aidosti kristittyjä, kuten isoisäni.
Kasvoin niissä puitteissa.
Minut konfirmoitiin ja muuta, mutten ollut uskova.
Eräänä yönä Jumala kohtasi sinut voimallisella tavalla, -
ja tulit uskoon. - Olin itse asiassa juovuksissa.
Olin lukiossa, noin 16-vuotias, ja tulin kotiin.
Siskoni opiskeli, ja oli tullut kotiin viikoksi.
Kun tulin kotiin puolenyön maissa juovuksissa, hän odotti minua, -
ja kertoi evankeliumin. Niin tulin Kristuksen luo.
Hän puhui yllättäen lopun ajoista, Ilmestyskirjan tapahtumista.
Vitsailin, koska juopuneena Ilmestyskirja tuntui hullulta.
Pidit häntä rohkeana näiden puheiden takia.
Juopuneena olin usein väkivaltainen.
Hän oli rohkea, koska olisin voinut reagoida toisin.
Sitten Jeesus kohtasi sinut.
Menin huoneeseeni ja kattoa katsellen sanoin Jeesukselle, -
etten elä enää ilman Häntä. Olin aiemminkin kuullut evankeliumin.
Konfirmaatiopappini julisti selkeää evankeliumia.
Se yö kuitenkin muutti elämäni, ja suhteeni Jeesukseen alkoi.
Menit kristilliseen yliopistoon.
Yllättäen sait ympärillesi toisia uskovia.
Itseasiassa opiskelin ensin kaksi vuotta opistossa.
Puolitoista vuotta ympärilläni ei ollut ollut toisia uskovia.
Pyhä Henki työskenteli elämässäni, mutta opetuslapseuttaminen puuttui.
Ensimmäisenä päivänä opistossa näin erään painikaverini.
Hän oli muualta, mutta tunnistin hänet.
Menin juttelemaan, koska hän oli ainoa tuttu.
Parin minuutin kuluttua hän kysyi, olinko kristitty. Se oli erikoista.
Myönsin, ja hän kertoi uskovien kokoontuvan tietyssä luokassa.
Ympärilläni oli ensimmäistä kertaa toisia uskovia.
Opetuslapseuttiko kukaan sinua? Saitko opetusta uskosta?
Campus Crusade for Christ vastasi ryhmästämme.
Eräs työntekijä oli maatilalta lähellä lapsuudenkotiani.
Tunsin perheen. Tiesin heistä, ja heitä kunnioitettiin.
Ajattelin, että jos Bill Hansell oli uskova, -
oli hyväksyttävää olla uskossa.
Bill otti minut siipiensä suojaan ja vietti aikaa kanssani.
Sain vahvan perustan.
Miten erilaiselta tuntui luterilai- seen seurakuntaasi verrattuna -
olla yhteisössä, jossa uskovat olivat innoissaan uskostaan?
Kävin pienenä kirkossa, koska minut pakotettiin siihen.
Varmasti siellä oli uskovia, muitakin kuin isoisäni.
Monet meistä kävimme kirkossa kirkossakäynnin vuoksi, -
koska olimme hyviä ihmisiä.
Uudet uskonystäväni olivat tosissaan uskonsa kanssa.
Ensimmäisessä kokouksessa ihmiset rukoilivat ääneen.
En voinut kuvitellakaan kenenkään muun kuin pappien tekevän niin.
Kummastelin heitä.
Sitten valmistuit. Ajattelit, että sinusta saattaisi tulla pastori.
Mitä vaimosi sanoi? - Kävin kolme vuotta tunnettua raamattukoulua -
kahden opistovuoden jälkeen. Tapasin vaimoni siellä.
Mielestäni ainoa vakavastiotettava palvelutyö oli olla pastori.
Siellä tapasin vaimoni. Hänen pääaineenaan oli lähetystyö.
Hän puhui siitä, ja se kiinnosti, mutta oli liian myöhäistä:
kurssini oli jo päättymässä.
Olin valmistumassa Raamattu pääaineenani.
Palasin kuitenkin opiskelemaan lähetystyötä vaimoni vaikutuksesta.
Sitten menitte Etelä-Amerikkaan. - Menimme Meksikoon perheenä.
Olimme siellä 19 kuukautta.
Sitten menimme Guatemalaan, joka on Meksikon etelänaapuri.
Siellä olimme noin 6 vuotta.
Sen jälkeen olimme 8 vuotta Espanjassa.
Siellä Jumala puhui sinulle.
Mitä haasteita koit espanjalaiseen seurakuntakulttuuriin liittyen?
Espanjan evankelikaalinen seurakunta on hyvin pieni.
Espanjassa yksi viidestäsadasta ihmisestä on uudestisyntynyt.
Heitä ei ole siis paljon.
Usein he kokevat vihamielisyyttä katolisen kirkon taholta.
Niinpä ilmapiiri saattaa usein olla tahattomasti vihamielinen.
Mekin koimme sitä, mutta eivät he tarkoittaneet pahaa.
Se johtui Espanjan kirkon historiasta.
Miten Jumala puhui sinulle?
Puhe yllätti, sillä Hän pyysi sinua tekemään jotakin odottamatonta.
Hengellinen perustani luterilaisuuden jälkeen -
oli lähinnä baptistipiireissä.
Sellaisten uskovien parissa ei puhuttu yliluonnollisuudesta.
Se ei ollut heille todellista.
Eräänä aamuna rukoillessani olo- huoneessani Jumala puhui minulle.
Hän pyysi rukoilemaan viittä pariskuntaa -
aloittaakseni kotiseurakunta- liikkeen Espanjassa.
En tiennyt, mitä tehdä. Kerroin heti vaimolleni siitä.
Hän antoi hyvän neuvon: "Jeesus käski rukoilla, joten tee niin!"
Hän kehotti olemaan vaiti asiasta.
Siitä tuli strateginen neuvo, koska niin rukoilin.
Usean kuukauden kuluttua, ja monin yliluonnollisin tavoin, -
ihmisiä alkoi tulla luokseni. He olivat useimmiten tuntemattomia.
He halusivat puhua kotiseurakunnasta.
Kukaan ei puhunut niistä Espanjassa. En edes minä.
Ihmisiä tuli luokseni viidesti. Tämä ryhmä aloitti olohuoneessani.
Sama tapahtui vielä kuudesti.
Jokainen kohtaaminen oli yliluonnollinen.
Näin Jumala vakuutti minulle olevansa yhä yliluonnollinen.
Hän toimisi yliluonnollisesti, jos vain luottaisin Häneen.
Sinä vain rukoilit, ja Jumala toi ihmiset luoksesi.
Odotit hiljaa. Joku otti yhteyttä ja kertoi kiinnostuksestaan.
Juuri näin tapahtui.
Kirjassasi puhut orgaanisesta seurakunnasta.
Voitko selittää, miten orgaaninen seurakunta eroaa tavallisesta.
Mistä erottaa orgaanisen seurakunnan?
Useimmat seurakunnat ovat rakenteeltaan instituutioita.
Niissä on papisto ja maallikot, korkea valtahierarkia.
Ne jakautuvat eri tunnustuskuntiin.
Rakenteellinen logiikka ei eroa liikeyrityksestä tai armeijasta.
Yhteiskunta toimii siten.
Orgaaninen seurakunta on rakenteeltaan erilainen.
Hierarkisen valtarakenteen sijaan ne ovat kuin organismeja.
Orgaanisessa seurakunnassa uskovat tuottavat uskovia,-
seurakunnat seurakuntia, kypsät uskovat kypsiä uskovia, -
seurakuntaverkostot seurakuntaverkostoja.
Kaikki tuottavat lajinsa mukaan.
Jeesuksen vertauskuvat kertoivat -
Hänen valtakunnastaan orgaanisin kielikuvin.
Seurakunta on kuin maanviljelijä, joka kylvää siemenen, ja se kasvaa.
Seurakunta tai valtakunta on kuin viljelijä, -
joka heittää siemeniä, ja ne putoavat erilaiseen maaperään.
Tai seurakunta on kuin ruumis, jolla on vain yksi pää.
Meillä on tämä selkeä rakenne. - Puhuit johtajuusrakenteesta.
UT:ssa on kuitenkin johtajia: apostolit...
Apostolius ei ole asema eikä siihen kuulu valta.
Apostolius on hengellinen lahja. Se mainitaan Ef. 4:11:ssä.
Apostolilla on Jumalan antama lahja ja kutsu -
auttaa käynnistämään seurakunta siellä, missä sitä ei ole.
Sitä apostolit tekevät. Sana tarkoittaa lähetettyä.
Lähettäjä ei ole tunnustuskunta, vanhemmisto tai johtajisto, -
vaan Jeesus itse. Orgaanisia seurakuntia johtaa vanhimmisto.
Vanhin tarkoittaa kypsempää. He huolehtivat toisista,-
auttavat heitä kypsymään. Siihen ei kuulu vallankäyttö.
Orgaanisessa seurakunnassa kenenkään ei tulisi sanoa:
"Asemani tähden, tee näin!"
Päinvastoin, he auttavat ihmisiä Jeesuksen yhteyteen.
Se on opetuslapseuttamisen ydin.
Heitä autetaan tietämään, missä Jeesus on, ja mitä Hän tahtoo.
Orgaanisessa seurakunnassa on todellakin vain yksi pää, Jeesus.
Voitko pikaisesti kertoa esimerkin, miten orgaaninen seurakunta syntyy.
Mainitsit itse, miten ihmisiä tuli luokseni kuin tyhjästä, -
miten Jumala teki sen. Usein ne istutetaankin näin.
Orgaanisia seurakuntia istutetaan, kun apostoliset ihmiset rukoilevat.
Rukous synnyttää kaiken. Rukoilen usein Luukkaan 10. luvun mukaan, -
missä Jeesus opetti nämä asiat.
Jokainen kerta on erilainen, usein yliluonnollinen.
Tapaamme jonkun, joka on valmis.
Emme julista evankeliumia niille, jotka eivät ole kiinnostuneita.
Se olisi helmien heittämistä sioille, kuvainnollisesti puhuen.
Jeesus tuo eteemme jonkun valmiin. Häntä kutsutaan rauhan lapseksi.
Tällainen henkilö mainitaan Luukas 10:6:ssa.
Hänen vaikutuspiirissään on jokin ihmisryhmä, ehkä perhe, -
ystäviä tai sukulaisia. Ihmisiä, joihin hän voi vaikuttaa.
Annamme tällaisen miehen tai naisen viedä meidät vaikutuspiiriinsä, -
joka on kreikaksi "oikos". Tuomme Jeesuksen heidän keskuuteensa.
Onko mitään esimerkkitapausta?
Kirjassani Viral Jesus kerron tarinan ystävästäni Vincentistä.
Nimi ei ole oikea. Vincent kasvoi New Yorkissa mafiaperheessä.
Heillä oli yhteyksiä Bonannon rikollisperheeseen.
Hän tuli ihmeellisellä tavalla Kristuksen luo.
Hänet tavattuani opetin Kalifor- niassa seurakunnan istuttamista.
Olin juuri istuttanut ensimmäisen seurakuntani USA:ssa.
Kehotin rukoilemaan ja tekemään samoin. Vincent alkoi rukoilla.
Hän oli jonkinlainen johtaja teknologiayrityksessä.
Eräs alainen sanoi hänelle:
"Tiedän, että olet uskova. Miten voin tulla uskoon?"
Tilanne oli hankala, koska hän oli naisen pomo.
Nainen vaati sitä, ja niin hän johdatti hänet Kristuksen luo.
Seuraavalla viikolla hän tuli kokoontumiseemme, -
ja kertoi löytäneensä "rauhan lapsen". Kaikki innostuivat siitä.
Hän pyysi minua mukaansa, koska "hallitsin homman".
Myönsin hallitsevani, mutta tunsin, ettei Jeesus halunnut sitä.
Hänen ei tullut luulla, että minä olin joku ihmeidentekijä -
tai että voima olisi metodissa. Voima on Jeesuksessa.
On vain kuunneltava ja toteltava Jeesusta.
Ehdotin Bill-kaveria tilalleni. Jeesus johdatti toisin.
Muutaman viikon kuluttua tämä nainen, Connie, -
sanoi haluavansa kasteen.
Vincent ei ollut kuitenkaan tavannut hänen ystäviään, -
joten hän kysyi, keitä hän haluaisi kastetilaisuuteen.
Entiset ystävät olivat jääneet huonon vaikutuksen takia.
Hän halusi sinne juuri vankilasta vapautuneen isänsä, veljensä -
ja työkaverinsa Andrean.
Vincent järjesti tapaamisen heidän kanssaan.
Hän oli suunnitellut tilaavansa pitsaa.
Sitten hän soittaisi musiikkia, opettaisi hengellisiä lauluja, -
ja saarnaisi evankeliumia. He tulisivat uskoon. Toisin kävi.
Niin huonolle alueelle ei suostuttu tuomaan pitsaa. Se piti noutaa.
Tultuaan takaisin kaikki katsoivat baseball-ottelua.
Hän sai heidät TV:n äärestä vain pitsantuoksun avulla.
Hän kyseli Jeesukselta, mitä tehdä, koska homma ei toiminut.
Jeesus kehotti rukoilemaan. Niin ystäväni Vincent rukoili.
Sitten Jeesus kehotti häntä kertomaan tarinansa.
Hän kertoi mafioson tarinansa, miten oli joutunut oikeuteen.
Hän aikoi valehdella siellä, mutta oli kohdannut Jeesuksen -
matkalle sinne. Hän sanoi syyttäjälle, ettei voi valehdella, -
vaan kertoisi totuuden.
Syyttäjä oli varautunut valheisiin.
Hän olisi kuunnellut ne, sitten heittänyt hänet vankilaan.
Totuus vapauttaisi syytteistä.
Hän kertoi tarinansa näille ihmisille, odottaen lisäohjeita Jeesukselta.
Hän pysyi hiljaa. Mitä tehdä?
Silloin Connien veli kertoi samaistuneensa tarinaan.
Hän käytti huumeita, kuului jengeihin ja elämä oli sekaisin.
Hän näki Connien muutoksen ja halusi samaa.
Sitten isä kertoi vapautuneensa juuri vankilasta -
ja pari viikkoa ennen sitä oli tullut uskoon ja muuttunut.
Andrea kertoi olleensa 10-vuotiaana hirveässä onnettomuudessa.
Hän oli koomassa, eikä hänen odotettu jäävän henkiin.
Hän näki valkoisiin puetun miehen.
Kädessä oli sauva ja ympärillä lampaita.
Hän kysyi Andrealta:
"Haluatko tulla luokseni vai mennä isoäitisi luo?
Andrea halusi isoäidin luo. Hän kysyi: "Eikö se ollut Jeesus?"
Vincent totesi, että kyllä oli. He tulivat näin itse Herran luo.
Jeesus näyttää todella toimivan, kun näitä seurakuntia syntyy.
Entä haasteet? Onko vaikea pitää seurakunta elävänä, -
kun se syntyy nopeasti ja mukana on vähän ihmisiä?
Alusta lähtien opetuslapseutamme ihmisiä.
Puhumme heidän ydintarpeistaan.
He tarvitsevat totuutta. Opetamme heidät lukemaan Raamattua, -
hoitamaan ihmissuhteita, olemaan uskovien yhteydessä.
Sitten on vielä apostolinen palvelutyö.
Heidän tulee rukoilla ei-uskovien puolesta ja todistaa heille.
Jos vastauskoontulleilla on nämä asiat, he eivät yleensä luovu.
Toki jotkut luopuvat. Siitä kylvämisvertauskin kertoo.
Jos nämä kolme asiaa ovat rakennettuina uuteen uskovaan, -
he jatkavat kasvamista uskossa.
Voitko lyhyesti kertoa seurakunnan kokouksesta.
Kirjassa kerrot, ettet halua kokouksiinne mitään ohjelmaa, -
vaan ihmiset voivat puhua, jos kokevat siihen kehotusta.
Orgaanisessa seurakunnassa kaikki keskittyy Jeesukseen.
Seurakunta, ekklesia, tarkoittaa kristittyjen koolla olemista.
Kun olemme koolla, haluamme Jeesuksen johtavan kokousta.
Seurakunnan kokousta, jos sitä siksi haluaa kutsua, -
kuvataan UT:ssa vain 1. Kor. 14:ssä.
Siellä jollakin on laulu tai sana, joku puhuu kielillä tai profetoi.
Paavali opastaa, miten kaikki tulee tehdä.
Sellaista meillä on.
Kerromme, mitä Jeesus on tehnyt elämässämme.
Jotkut mainitsevat jotakin, ja rukoilemme heidän puolestaan.
Usein heille saadaan profetian sanaa.
Kaikki puhuvat vuorollaan ja Jeesus johtaa kaikkea.
Se on hauskaa.
Millaista palautetta olette saaneet muilta pastoreilta?
Seurakuntasi poikkeaa tavanomaisesta.
Sanot jopa, ettei Jeesus ehkä johda ohjelmoituja seurakunnan kokouksia.
Millaista palaute on ollut? - Kahdenlaista.
Puhuin tästä eilen opettaessani Tampereella.
Yllättävän monet orgaanisen seurakuntatyön pariin tulevista -
ovat lähetystyöntekijöitä tai entisiä pastoreita.
He kaipaavat enemmän Jeesusta.
Heidän tietämyksensä on jo saavuttanut rajan.
Se on yksi reaktio. Toinen on joskus vihamielinen.
Jotkut johtajat kokevat olevansa uhattuja.
Kuin veisimme heiltä työn ja aseman, -
tai tarkoituksen. Se ei ole pyrkimyksemme.
Haluamme kohdata vain Jeesuksen. Kun niin tapahtuu, -
ja olemme koolla, se on kaunista. Palvelemme toisia.
Jeesus vastaa kaikesta, ja se on hyvä.
Luen katkelman kirjastasi Viral Jesus.
Tarinassa kristitty kiinalainen nainen heitetään vankilaan.
Joidenkin tapahtumien jälkeen muitakin vankeja tulee uskoon.
He sanovat: "Emme ymmärtäneet sinua. Elättyämme kanssasi, -
olemme nähneet, että olet erilainen kuin muut."
"Olemme kauttasi ymmärtäneet, mitä Herraan uskominen tarkoittaa."
Haaveiletko tällaisesta?
Uskoville evankeliumi on 5-6 totuudenmukaista väittämää -
pelastuksesta Kristuksessa.
Kuitenkin evankeliumi on vielä enemmän hyviä uutisia.
Ihmisten tulisi meidät nähdessään kysyä toivosta, joka on meissä.
Tämä ei ole tavanomainen tapa löytää rauhan lapsi.
Koko elämämme tulee olla hyvä uutinen.
Se on sitä, kun Jeesus hallitsee.
Minun ei tule hallita elämääni, vaan Pyhän Hengen.
Tehtäväni on huolehtia, että valta ja elämäni pysyvät Hänellä.
Kiitos haastattelusta. Siunausta palvelutyöllesi ja perheellesi.
Suomennos: Tiina-Maria Aarnio